"Otse neid, keda ma põlgasin, tahtsin ma vabastada - minu mõttes see tähendas: abi saata. Ja ma põlgasin neid nimelt seepärast, et nad ei olnud vabad, ja kuna nad põlastust äratasid, tahtsin ma neid päästa. Ma tahtsin neid enese juure üles tõsta, mitte aga nende juure alla astuda; et nad inimesteks saaksid, viisin ma nad äratundmisele, et nad loomad on; et neile näidata minu armastust, peksin ma neid; kui ma nende juure alla astusin, peksin  ma neid sisemise lõbutundega… Ma toimisin inimestega, nagu toimib loomataltsutaja uimaste ja tölbiks läinud metsloomadega puuris. Ma torkasin, põletasin, piitsutasin neid . . ."